ລັດເຊຍ ກ່າວເຕືອນໄພອັຕະລາຍ ຖ້າຫາກວ່າ NATO ຈັດສົ່ງກຳລັງຮັກສາສັນຕິພາບໄປຍັງ ຢູເຄນ24th March 2022
(VOVWORLD) ທ່ານເລຂາການຂ່າວຂອງປະທານາທິບໍດີ ລັດເຊຍ Dmitry Peskov ຖະແຫຼງວ່າ ເລື່ອງຈັດສົ່ງກຳລັງຮັກສາສັນຕິພາບຂອງ NATO ໄປຍັງຢູເຄນຈະເກີດຜົນຮ້າຍຕາມມາຢ່າງຮ້າຍແຮງ.
ກ່ອນໜ້ານັ້ນ, ກ່າວຄຳເຫັນທີ່ການພົບປະກັບນັກສຶກສາຢູ່ສະຖາບັນການຕ່າງປະເທດ, ທ່ານລັດຖະມົນຕີກະຊວງການຕ່າງປະເທດ ລັດເຊຍ Sergei Lavrov ຖະແຫຼງວ່າ ເລື່ອງຜັນຂະຫຍາຍກຳລັງຮັກສາສັນຕິພາບຂອງ NATO ຢູ່ຢູເຄນຈະພາໄປເຖິງການປະທະກັນໂດຍກົງລະຫວ່າງກອງທັບ ລັດເຊຍ ແລະ ບັນດາກຳລັງຂອງ ພັນທະມິດ.
ໃນເຫດການທີ່ກ່ຽວຂ້ອງ, ວັນທີ 23 ມີນາ, ອົງການສື່ມວນຊົນຂອງ ທ່ານປະທານາທິບໍດີ ຢູເຄນໃຫ້ຮູ້ວ່າ ປະເທດນີ້ໄດ້ສ້າງແລວມະນຸດສະທຳ 9 ສາຍ ເຊິ່ງອະນຸຍາດໃຫ້ສາມັນຊົນຍົກຍ້າຍອອກຈາກເຂດປະທະກັນ ແລະ ສະໜອງການຊ່ວຍເຫຼືອດ້ານມະນຸດສະທຳ.
ໃນຂະນະນັ້ນ, ວັນທີ 23 ມີນາ, ກະຊວງການຕ່າງປະເທດ ລັດເຊຍ ໃຫ້ຮູ້ວ່າ ກະຊວງປ້ອງກັນປະເທດນີ້ກໍ່ໄດ້ຜັນຂະຫຍາຍແລວມະນຸດສະທຳໃນແຕ່ລະວັນ ແລະ ຍົກຍ້າຍສາມັນຊົນອອກຈາກເຂດຊຸມຊົນ.